Robert Ficoren hilketa saiakera

Robert Ficoren hilketa saiakera 2024ko maiatzaren 15ean izan zen Eslovakiako Handlová hirian, Bratislava hiriburutik 150 bat kilometrora. Robert Fico herrialde horren lehen ministroa zen eta, eraosaren ondorioz, larri zaurituta gelditu zen. Zenbait hedabideren arabera, gobernuaren politikarekin «ados» ez zegoelako egin zion ustezko erasotzaileak tiro.https://elpais.com/internacional/2024-05-16/el-primer-ministro-eslovaco-robert-fico-sigue-grave-pero-su-vida-ya-no-corre-peligro-tras-el-intento-de-asesinato.html

 Gertakizuna 
Ustezko tirogilea atxilotu zuten, 71 urteko gizonezko bat, Juraj Cintula.https://elpais.com/internacional/2024-05-16/el-primer-ministro-eslovaco-robert-fico-sigue-grave-pero-su-vida-ya-no-corre-peligro-tras-el-intento-de-asesinato.html Lehen informazioaren arabera, gobernuburua hirian bildutako jendea agurtzera gerturatu zen, eta tiroak entzun ziren. Bost tiro eman zizkioten Ficori sabelean eta gorputz adarretan, eta oso larri eraman zuten erietxera. Han ebakuntza egin zioten, eta Eslovakiako lehen ministrorde Tomas Tarabak BBCri adierazi zionez, ordu gutxitan jada ez zegoen hiltzeko arriskuan.Iñaki : "Eslovakiako lehen ministroa hiltzeko arriskutik kanpo dago", Berria, 2024/05/17.

Lekukoen arabera, hainbat tiro entzun ziren, eta, jarraian, lehen ministroa lurrera erori zen. Segurtasun arduradunek lehen ministroaren autoan sartu zuten berehala Fico, eta erietxera eraman.  Erietxeko iturriek jakinarazi zutenez, gobernuburuak ez zuen konortea galdua heldu zenean. 

Atxilotuari «Mendekuz aldez aurretik pentsatutako erailketa-saiakera» leporatu diote formalki. Egilea «gertakari politikoetan oso sartuta zegoen», eta erasoaren arrazoiak, ustez, Ukrainari laguntza militarra emateari uztearekin, Ustelkeriaren aurkako Fiskaltza indargabetzearekin edo Ficok planifikatzen zuen irrati-telebista publikoa ixtearekin ados ez egotea izan ziren. Tiratzailea ez zen talde antolatu bateko kidea.https://www.naiz.eus/eu/info/noticia/20240516/atribuyen-el-atentado-contra-fico-a-un-lobo-solitario-con-motivacion-politica

Juraj Cintula lehen ministroari tiro egin ziona kartzelan sartu dute erasoa onartu eta hil nahi ez zuela zehaztu ostean. Bere historiak sinpatia ultranazionalista eta arrazistak ditu.https://www.naiz.eus/eu/info/noticia/20240518/pronostico-positivo-tras-la-segunda-operacion-al-primer-ministro-eslovaco-robert-fico

 Erreakzioak 
Eslovakiako jarduneko presidente Zuzana Caputova «txokaturik» agertu zen eraso «bortitz eta krudel» hori zela eta. Gisa berean iharduki zuten Europako Batzordeko buruak, Ursula von der Leyenek; Errumaniako lehen ministroak, Marcel Ciolacuk; Txekiar Errepublikakoak, Petr Fialak; Hungariakoak, Viktor Orbánek; eta Erresuma Batukoak, Rishi Sunakek.

 Erreferentziak 

 Kanpo estekak 

Kategoria:Hilketa saiakerak
Kategoria:Eslovakiako politika
Kategoria:2024 Eslovakian
Kategoria:2024 politikan
Kategoria:Eslovakiako historia politikoa